Վլադիմիր Գրանատ

Վլադիմիր Վասիլևիչ Գրանատ (ռուս.՝ Владимир Васильевич Гранат, մայիսի 22, 1987(1987-05-22), Ուլան-Ուդե, Buryat Autonomous Soviet Socialist Republic, ՌԽՖՍՀ, ԽՍՀՄ), ռուս ֆուտբոլիստ, Կազանի «Ռուբին» ակումբի և Ռուսաստանի հավաքականի պաշտպան։ Հանդես է գալիս կենտրոնական և ձախ պաշտպանի դիրքում։


== Կարիերա ==


=== Ակումբային ===
Վլադիմիր Գրանատն իր ֆուտբոլային կարիերան սկսել է 7 տարեկան հասակում։ Նա Ուլան Ուդեի «Լոկոմոտիվ» ֆուտբոլային դպրոցի սան է։ Նրա առաջին մարզիչը եղել է Վլադիմիր Վիկտորովիչ Բելոբորոդովը։ 2003 թվականին Գրանատը հրավիրվել է Իրկուտսկի «Զվեզդա» ակումբ։ 2004 թվականին նա «Զվեզդայի» կազմում անցկացրել է 5 խաղ երկրորդ դիվիզիոնի «Արևելք» տարածաշրջանում։ 2005-2006 թվականներին հանդես է եկել մոսկովյան «Դինամո» ակումբում (44 խաղ և 2 գոլ), 2006 թվականին վարձավճարային հիմունքներով տեղափոխվել է երկրորդ դիվիզիոնի «Սիբիր» ակումբ։ 2007 թվականի մարտի 18-ին նշել է իր նորամուտը մոսկովյան «Դինամոյի» հիմնական կազմում՝ Պրեմիեր լիգայում։ Շուտով Գրանատը դարձել է թիմի հիմնական խաղացող և սկսել է պարբերաբար խաղադաշտ դուրս գալ կենտրոնական կամ եզրային պաշտպանի դիրքում։ 2013 թվականին Գրանատը դարձել է «սպիտակ-երկնագույնների» ավագ, բայց 2014 թվականին տեղափոխվել է ակումբի երկրորդ կազմ։ Այդ ժամանակ լրացել է ակումբի հետ Գրանատի կնքած պայմանագրի ժամկետը, նրանով սկսել են հետաքրքրվել ռուսական ակումբները, բայց նրա գործակալն սկսել է ֆուտբոլիստի համար ակումբ փնտրել Իտալիայում։ 2015 թվականի ձմռանը ֆուտբոլիստը չի մասնակցել «Դինամոյի» ոչ մի հավաքի և կարող էր մնալ առանց խաղային պրակտիկայի մինչև պայմանագրի ժամկետի ավարտը 2015 թվականի ամռանը։ Բայց ձմեռային տրանսֆերային պատուհանի վերջին օրը նա մինչև 2014/15 մրցաշրջանի ավարտը վարձավճարով տեղափոխվել է «Ռոստով» ակումբ։ 2015 թվականի մարտի 3-ին հայտարարվել է, որ Գրանատը 2014-2015 թվականների մրցաշրջանի ավարտին տեղափոխվելու է Մոսկվայի «Սպարտակ» ազատ գործակալի կարգավիճակով․ պայմանագիրը նախատեսվել է մինչև 2019 թվականի հուլիս։ Մոսկովյան «Սպարտակ» ակումբում Գրանատը հաջողություն չի ունեցել։ Սկզբում նա ապաքինվել է վանսվածքից և խաղային պրակտիկա չի ունեցել, հետո թիմում իր տեղը որոշակիորեն ամրապնդելուց հետո կորցրել է գլխավոր մարզիչ Դմիտրի Ալենիչևի վստահությունը և 2015/16 մրցաշրջանի ավարտին ներկայացվել է տրանսֆերի։ 2016-2017 թվականների մրցաշրջանի սկզբին Գրանատն ընդգրկվել է ՖԱԼ-ում հանդես եկող «Սպարտակ-2» ակումբում, որի կազմում անցկացրել մի քանի խաղ, որոնցից մեկում՝ իր նախկին ակումբ «Դինամոյի»  հետ խաղում դարձել է գոլի հեղինակ։ 2016 թվականի օգոստոսի 31-ին, չնայած «Սպարտակ» ակումբի հիմնական կազմ վերադառնալու ցանկությանը, Վլադիմիր Գրանատն ամառային տրանսֆերային պատուհանի վերջին օրը «Սպարտակի» երկու այլ խաղացողների՝ Պավել Յակովլևի և Սերգեյ Պարշիվլյուկի հետ հեռացել է ակումբից երկկողմանի համաձայնությամբ։ Նույն տարում նա պայմանագիր է կնքել «Ռոստով» ակումբի հետ։
Նույն տարվա մարտին «Մանչեսթեր Յունայթեդ» ակումբի հետ խաղի ժամանակ նա ստացել է անրակի կոտրվածք և չի խաղացել մինչև մրցաշրջանի ավարտը։
2017 թվականի հունիսին տեղափոխվել է «Ռուբին» ակումբ։


=== Հավաքականի կազում ===

Գրանատը հանդես է եկել Ռուսաստանի պատանեկան և երիտասարդական հավաքականներում։ 2011 թվականի օգոստոսի 19-ին հրավիրվել է Ռուսաստանի երկրորդ հավաքական՝ մասնակցելու Բելառուսիայի օլիմպիական հավաքականի դեմ խաղին։
2012 թվականի մայիսի 11-ին ընդգրկվել է Ռուսաստանի հավաքականի ընդլայնված հայտացուցակում՝ մասնակցելու Եվրո 2012-ի շրջանակներում և հետագայում ընդգրկվել է վերջնական հայտացուցակում։
2013 թվականի սեպտեմբերի 6-ին Գրանատը կատարելէ իր նորամուտը Ռուսաստանի |ազգային հավաքականում՝ մասնակցելով 2014 թվականի աշխարհի առաջնության ընտրական փուլի՝ Լյուքսեմբուրգի հավաքականի դեմ խաղին, որն ավարտվել է ռուսների հաղթանակով (4:1)։
2014 թվականի սեպտեմբերի 3-ին խփել է իր առաջին գոլը Ռուսաստանի հավաքականի կազմում՝ Ալեքսանդր Սամեդովի փոխանցումից հետո գրավելով Ադրբեջանի հավաքականի դարպասը ընկերական խաղի ժամանակ։
2017 թվականի հոկտեմբերին Վլադիմիր Գրանատը երկար ընդմիջումից հետո հրավիրվել է Ռուսաստանի հավաքական՝ մասնակցելու Հարավային Կորեայի և Իրանի հավաքականների դեմ ընկերական խաղերին, բայց երկուսում էլ 
մնացել է պահեստայինների նստարանին։
2018 թվականի հունիսի 3-ին ընդգրկվել է հավաքականի հայտացուցակում՝ մասնակցելու Ռուսաստանում կայանալիք աշխարհի առաջնությանը։ Նա մասկանցել է 1/8 եզրափակչի՝ Իսպանիայի դեմ խաղին՝ փոխարինելով Յուրի Ժիրկովին։ Այդ խաղում Ռուսաստանի հավաքականը հաղթել է Իսպանիային տասնմեկ մետրանոց հարվածաշարի արդյունքում։


== Վիճակագրություն ==


=== Ակումբային ===
2016 թվականի ապրիլի 11-ի դրությամբ


=== Հավաքականում ===
2018 թվականի հուլիսի 1-ի դրությամբ
Ընդհանուր՝ 13 խաղ / 1 գոլ, 7 հաղթանակ, 3 ոչ-ոքի, 3 պարտություն


== Ձեռքբերումներ ==


=== Ակումբային ===
 «Դինամո» (Մոսկվա)

 Բրենզե մեդալակիր (1) – 2008
Ռուսաստանի գավաթի խաղարկության եզրափակչի մասնակից – 2011-2012


=== Անձնական ===
Ընդգրկվել է Ռուսաստանի ֆուտբոլի առաջնության 33 լավագույն ֆուտբոլիստների ցանկում (2) – № 3 (2011/12, 2013/14)


== Ծանոթագրություններ ==


== Արտաքին հղումներ ==
Ֆուտբոլիստի էջը Մոսկվայի «Դինամո» ակումբի կայքում Archived 2014-04-02 at the Wayback Machine.
Ֆուտբոլիստի էջը Մոսկվայի «Դինամո» ակումբի երկրպագուների կայքում